ବିଶ୍ୱାସ ବନାମ ଅଧିକାର ଉପରେ ସୁପ୍ରିମକୋର୍ଟ ଶୁଣାଣି କରୁଛନ୍ତି। କେରଳର ସାବରୀମାଲା ମନ୍ଦିରରେ ମହିଳାଙ୍କ ପ୍ରବେଶ ଉପରେ କଟକଣା ଲାଗିଥିବାରୁ ସୁପ୍ରିମକୋର୍ଟର ୯ ଜଣିଆ ଖଣ୍ଡପୀଠ ଏହାର ବିଚାର କରୁଛନ୍ତି। ଏହି ସମୟରେ ମସଜିଦ ମଧ୍ୟରେ ମହିଳା ପ୍ରବେଶ କରିପାରିବେ କି ନାହିଁ ତା'ର ମଧ୍ୟ ଶୁଣାଣି ଚାଲିଛି।ଗତବର୍ଷ ଅକ୍ଟୋବର ମାସରେ ଯଶ୍ମୀନ ଜୁବେର ଅହମ୍ମଦ ଓ ଆଉ କିଛି ଲୋକ ସୁପ୍ରିମକୋର୍ଟଙ୍କ ଦ୍ୱାରସ୍ଥ ହୋଇ ମସଜିଦରେ ମହିଳାଙ୍କୁ ପ୍ରବେଶ ପାଇଁ ଅନୁମତି ମିଳିବା ଦରକାର ବୋଲି ନିବେଦନ କରିଥିଲେ। ମସଜିଦକୁ ମହିଳାଙ୍କ ପ୍ରବେଶ ଉପରେ କଟକଣା ଲାଗିବା ଅସାମ୍ବିଧାନିକ ବୋଲି ସେମାନେ କହିଥିଲେ।ପୁରୁଷଙ୍କ ଭଳି ସେମାନେ ମଧ୍ୟ ଏକା ସମୟରେ ନମାଜ ପଢ଼ିବାକୁ ମସଜିଦ ଯାଇ ପାରିବେ ବୋଲି କୋର୍ଟ ନିର୍ଦ୍ଦେଶ ଦିଅନ୍ତୁ ବୋଲି ସେମାନେ ଦାବି କରିଥିଲେ।
